钦定古今图书集成/明伦汇编/宫闱典/第112卷 > 斛律光
## 钦定古今图书集成/明伦汇编/宫闱典/第112卷 > 斛律光

按《北齐书斛律金传》，“光字明月，少工骑射，以武艺知
名。魏末从金西征，周文帝长史莫孝晖时在行间，光
驰马射中之，因擒于阵。光时年十七，高祖嘉之，即擢
为都督。世祖为世子，引为亲信都督，稍迁征卤将军，
累加卫将军。武定五年，封永乐县子。尝从世宗于洹
桥校猎，见一大鸟云表飞飏，光引弓射之，正中其颈。”
此鸟形如车轮，旋转而下，至地，乃大雕也。世宗取而
观之，深壮异焉。丞相属邢子高见而叹曰：“此射雕手
也。”当时传号落雕都督。寻兼左卫将军，进爵为伯。齐
受禅，加开府仪同三司，别封西安县子。天保三年，从
征出塞，光先驱破敌，多斩首卤，并获杂畜。还除晋州
刺史。东有周天柱、新安、牛头三戍，招引亡叛，屡为寇
窃。七年，光率步骑五千袭破之。又大破周仪同王敬
儁等，获口五百馀人、杂畜千馀头而还。九年，又率众
取周绛川、白马浍、文翼城等四戍。除朔州刺史。十年，
除特进、开府仪同三司。二月，率骑一万，讨周开府曹
回公，斩之。柏谷城主、仪同薛禹生弃城奔遁，遂取文
侯镇，立戍置栅而还。乾明元年，除并州刺史。皇建元
年，进爵钜鹿郡。时乐陵王百年为皇太子，肃宗以光
世载醇谨，兼著勋王室，纳其长女为太子妃。太宁元
年，除尚书左仆射，食中山郡。干二年，除太子太保。河
清二年四月，光率步骑二万，筑勋掌城于轵关西，仍
筑长城二百里，置十三戍。三年正月，周遣将达奚成
兴等来寇平阳，诏光率步骑三万御之。兴等闻而退
走，光逐北，遂入其境，获二千馀口而还。其年三月，迁
司徒。四月，率骑北讨突厥，获马千馀匹。是年冬，周文
帝遣其柱国大司马尉迟迥、齐国公宇文宪、柱国庸
国公可叱雄等众称十万，寇洛阳。光率骑五万，驰往
赴击，战于邙山，迥等大败，光亲射雄，杀之，斩捕首卤
三千馀级，迥宪仅而获免。尽收其甲兵辎重，仍以死
者积为京观。世祖幸洛阳，策勋班赏，迁太尉，又封冠
军县公。先是，世祖命纳光第二女为太子妃。天统元
年，拜为皇后。其年，光转大将军。三年六月，父丧去官。
其月，诏起光及其弟羡并复前任。秋，除太保，袭爵咸
阳王，并袭第一领民酋长，别封武德郡公，徙食赵州。
《干》，迁太傅。十二月，周遣将围洛阳，壅绝粮道。武平元
年正月，诏光率步骑三万讨之。军次定陇，周将张掖
公宇文桀、中州刺史梁士彦、开府司水大夫梁景兴
等又屯鹿卢交道。光擐甲执锐，身先士卒，锋刃才交，
桀众大溃，斩首二千馀级，直到宜阳，与周齐国公宇
文宪、申国公㩉跋显敬，相对十旬，光置筑“统关”、丰化
二城，通宜阳之路。军还，行次安邺，宪等众号五万，仍
蹑军后。光纵骑击之，宪众大溃，掳其开府宇文英、都
督越勤世良、韩延等，又斩首三百馀级。宪仍令桀及
其大将军、中部公梁洛都与景兴、士彦等步骑三万，
合于鹿卢交，塞断要路。光与韩贵孙、呼延族王显等
合击，大破之，斩景兴，获马千匹。诏加右丞相、并州刺史。其冬，光又率步骑五万，于玉壁筑华谷、龙门二城，
与宪、显敬等相持，宪等不敢动。光乃进围定阳，仍筑
南汾城，置州以逼之，夷夏万馀户，并来内附。二年，率
众筑平陇卫，壁统戎等镇戍十有三所。周柱国、抱罕
公普屯、威、柱国韦孝宽等步骑万馀来逼平陇，与光
战于汾水之北，光大破之，俘斩千计。又封中山郡公，
增邑一千户。军还，诏复令率步骑五万，出平阳道，攻
姚襄、白亭城戍，皆克之，获其城主、仪同、大都督等九
人，捕掳数千人，又别封长乐郡公。是月，周遣其柱国
纥于广略围宜阳，光率步骑五万赴之，大战于城下，
乃取周建安等四戍，捕卤千馀人而还。军未至邺，敕
令便放兵散。光以为军人多有勋功，未得慰劳，若即
便散，恩泽不施。乃密通表，请使宣旨，军仍且进。朝廷
发使迟留，军还将至紫陌，光仍驻营待使。帝闻光军
营已逼，心甚恶之，急令舍人追光入见，然后宣劳散
兵。拜光左丞相，又别封清河郡公。光入，常在朝堂垂
帘而坐。祖珽不知，乘马过其前，光怒谓人曰：“此人乃
敢尔！”后珽在内省，言声高漫。光适过，闻之又怒。珽知
光忿，而赂光从奴而问之曰：“相王瞋孝征耶？”曰：“自公
用事，相王每夜抱膝叹曰：‘盲人入国必破矣’！”穆提婆
求娶光庶女，不许。帝赐提婆晋阳之田，光言于朝曰：
“此田神武帝以来常种禾，饲马数千匹，以拟寇难。今
赐提婆，无乃阙军务也。”由是祖穆积怨。周将军韦孝
宽忌光英勇，乃作谣言，令间谍漏其文于邺曰：“百升
飞上天，明月照长安。”又曰：“高山不推自崩，槲树不扶
自竖。”祖珽因续之曰：“盲眼老公背上下大斧，饶舌老
母不得语。”令小儿歌之于路。提婆闻之，以告其母令
萱，萱以饶舌斥己也。盲老公谓珽也。遂相与协谋，以
谣言启帝曰：“斛律累世大将，明月声震关西，丰乐威
行突厥。女为皇后，男尚公主，谣言甚可畏也。”帝以问
韩长鸾，鸾以为不可，事寝。祖珽又见帝请间，唯何洪
珍在侧。帝曰：“前得公启，即欲施行。”长鸾以为无此理，
珽未对。洪珍进曰：“若本无意则可，既有此意，而不决
行，万一泄露，如何？”帝曰：“洪珍言是也。”犹豫未决。会丞
相府佐封士让密启云：“光前西讨还，敕令放兵散光，
令军逼帝京，将行不轨事，不果而止。家藏弩甲奴僮
千数，每遣使丰乐武都处，阴谋往来。若不早图，恐事
不可测。”启云：“军逼帝京，会帝前所疑，意谓何？”洪珍云：
“人心亦大圣，我前疑其欲反，果然。帝性至”怯懦，恐即
变发，令洪珍驰召祖珽告之，又恐追光，不从命。珽因
云：“正尔召之，恐疑不肯入。宜遣使赐其一骏马，语云：
‘明日将往东山游观，王可乘此马同行，光必来奉谢’。”
因引入执之。帝如其言。顷之，光至，引入凉风堂，刘桃
枝自后拉而杀之，时年五十八。于是下诏称“光谋反，
今已伏法，其馀家口，并不”须问。寻而发诏，尽灭其族。
光性少言刚急，严于御下，治兵督众，唯仗威刑，版筑
之役，鞭挞人士，颇称其暴。自结发从戎，未尝失律，深
为邻敌所慑惮。罪既不彰，一旦屠灭，朝野痛惜之。周
武帝闻光死，大喜，赦其境内。后入邺，追赠上柱国公，
指诏书曰：“此人若在，朕岂能至邺。”光有四子，长子武
都，历特进、太子太保、开府仪同三司、梁兖二州刺史。
所在并无政绩，唯事聚敛，侵渔百姓。光死，遣使于州
斩之。次须达，中护军、开府仪同三司，先光卒。次世雄，
开府仪同三司。次𢘆伽，假仪同三司。并赐死。光小子
锺，年数岁获免，周朝袭封崇国公。隋开皇中，卒于骠
骑将军。